Държавен вестник, бр. 1, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  1
(5) Заявленията и приложените към тях 
документи, преминали етапа на проверка за 
административно съответствие и допусти­
мост, се допускат до техническата оценка, 
която се извършва по критерии съгласно 
приложение № 4.
(6) Всяко заявление и приложените към него 
документи са предмет на техническа оценка от 
най-малко двама външни експерти-оценители, 
притежаващи познания и опит в оценяване на 
проекти и програми. 
(7) Общата оценка за всяко едно заявление 
се формира като средноаритметично от сбора на 
оценките на експертите по ал. 6. При разлика 
с повече от 10 точки в оценките заявлението и 
приложените към него документи се оценяват 
от трети член на комисията. Преди да бъде 
представена на комисията, оценката на третия 
оценител се съгласува с експертите, извършили 
първоначалната оценка. Решението за общата 
оценка на проектното предложение се взема 
с мнозинство повече от половината от всички 
членове на комисията за избор.
Чл. 18. (1) Кандидатите, получили по-малко 
от 60 точки на техническата оценка, се пред­
лагат от комисията за избор на министъра на 
земеделието и храните за отхвърляне. 
(2) За кандидатите, получили 60 и повече 
точки на техническата оценка, комисията из­
вършва проверка за допустимост на разходите, 
посочени в заявлението по чл. 42, ал. 2. 
(3) На кандидатите, получили 60 и повече 
точки на техническата оценка, се извършва 
посещение на място за потвърждаване досто­
верността на посочените в кандидатурата данни 
и обстоятелства.  
(4) Проверката на място се извършва от 
членове на  комисията за избор. 
(5) При потвърждаване на достоверността на 
посочените данни и обстоятелства в резултат от 
проверката комисията предлага за одобрение 
кандидатите и планирани дейности и разходи 
за управление на МИГ, придобиване на уме­
ния и постигане на обществена активност за 
текущата календарна година. 
Чл. 19. Комисията за избор класира канди­
датите според общия брой получени точки и 
изготвя мотивирано предложение до министъра 
на земеделието и храните за одобрените или 
отхвърляне на всеки от кандидатите.
Чл. 20. (1) В срок до 1 месец от получава­
не на предложението от комисията за избор 
министърът на земеделието и храните издава 
заповед за одобряване или отхвърляне на 
кандидатите за МИГ, както и заповед за одо­
брение на планирани за текущата календарна 
година дейности и разходи за управление на 
МИГ, придобиване на умения и постигане на 
обществена активност за одобрените кандидати.
(2) В срок до 14 работни дни от датата 
на издаване на заповедта по ал. 1 на всички 
кандидати се изпраща  уведомително писмо за 
одобряване или отхвърляне на МИГ.
(3) Отхвърлените кандидати имат право да 
кандидатстват отново при откриване на след­
ваща процедура.
(4) В срок до 15 работни дни от получаване 
на уведомителното писмо по ал. 2 одобрените 
кандидати представят в МЗХ трудов договор 
на пълен работен ден за неопределено време 
с изпълнителния директор и асистента и дого­
вори за наемане на експерт/и по прилагане на 
дейностите по Стратегията за местно развитие 
и счетоводител. 
(5) В случай на отказ или при наличие на 
обективни причини първоначално предложените 
лица за съответната позиция да не подпишат 
договор кандидатите могат да представят до­
говор, придружен от автобиография, на лица, 
отговарящи на изискванията, посочени в чл. 7, 
ал. 4 и съответно т. 1. 4 от Стратегията за 
местно развитие.
Чл. 21. В срок до един месец от получаване 
на уведомителното писмо за одобряване канди­
датът е длъжен да се яви в МЗХ за сключване 
на тристранен договор за финансиране изпъл­
нението на Стратегията за местно развитие 
между МИГ, РА и МЗХ, в който са описани 
правата, задълженията и отговорностите на 
всяка от тези страни.
Чл. 22. (1) След подписване на договора 
по чл. 21 промяна в одобрената стратегия за 
местно развитие се допуска само по отношение 
на финансовите є параметри.
(2) При  договаряне на целия бюджет на 
Стратегията за местно развитие МИГ може да 
подаде заявление до управляващия орган на 
ПРСР за увеличаване на финансовата помощ 
до размера, посочен в чл. 4, ал. 4. 
(3) Към заявлението по ал. 2 МИГ представя:
1. доклад за договорените, реализираните 
проекти и извършените дейности;
2. финансова таблица с усвоените, догово­
рените и планираните средства.
(4) Преди подписване на допълнително 
споразумение за изменение на договора за 
увеличаване на бюджета МЗХ извършва про­
верки на място.
Раздел V
Процедура за избор и финансиране на дейности 
за изпълнение на Стратегията за местно раз­
витие от МИГ
Чл. 23. (1) При избора и финансирането 
на дейности за изпълнение на Стратегията 
за местно развитие МИГ прилага както про­
цедурите и правилата, одобрени като част от 
стратегията, така и тези, включени в договора 
за финансиране изпълнението на стратегията 
за местно развитие. 
(2) За изпълнение на Стратегията за местно 
развитие МИГ е длъжна да:  
1. информира, консултира и подпомага 
подготовката на проекти на потенциалнитe 
кандидати; 
2. подготвя и публикува покана за канди­
датстване с проекти на територията на МИГ;